《此意》
宋代·刘黻

此意苍苍晓不难，罚令狂士受饥寒。
春风纵好惟贪坐，夜月虽明亦懒看。
杜老却因贫得句，陶潜非为拙辞官。
世情一味嫌清淡，多刈幽兰种牡丹。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。